ARUNJAITLEY
రూ.35,170 కోట్ల అదనపు వ్యయానికి ప్రతిపాదనలు
న్యూఢిల్లీ, డిసెంబరు 7: ఈఆర్థికసంవత్సరంలో కేంద్ర ప్రభుత్వ వ్యయాన్ని అదనంగా 35,170 కోట్లు ఖర్చు చేసేందుకువీలుగా ఆమోదించాలన్న ప్రతి పాదనలు పార్లమెంటుకు వస్తున్నాయి. మరిన్ని నిధులకోసం సప్లిమెంటరీ డిమాండ్‌ లోక్‌సభకు వస్తోంది. ఈ బిల్లు రావాల్సి ఉందని గడచిన కొన్ని నెలలనుంచి తర్జనభర్జనలు జరుగుతున్నాయి. ఆగస్టులోనే పార్లమెంటు 3.1 బిలి యన్‌డాలర్ల అదనపు వ్యయా నికి ఆమోదం తెలిపింది. భారత్‌ ఆర్థికవ్యవస్థ 7.3 శాతానికి విస్తరించిన తర్వాత ప్రభుత్వ వ్యయాలు కూడా పెరిగా యి. ప్రైవేటు వినియోగం, పెట్టుబడులు కూడా నీరసిం చడంతోప్రభుత్వ వ్యయం పెంచాల్సి వచ్చిందని కేంద్రం చెపుతోంది. పెద్ద నోట్ల రద్దు ప్రభావం కూడా ఇందుకు మరికొంత తోడయింది. ఆర్థికవ్యవస్థలో మందగమనం పారద్రోలేందుకు గాను ప్రాజెక్టుల్లో స్తంభన తొలగించేందుకు ప్రభుత్వ వ్యయాలను పెంచుకోవాల్సిన తరుణం గా ఆర్థికశాఖ భావిస్తోంది. అదనపు వ్యయం అంటే నాలుగువేల కోట్ల రూపాయలు గ్రామీణ ఉపాథి పథకం, వ్యవసాయశాఖకు 3100 కోట్లు, పెన్షన్‌ బిల్లుకు 1100 కోట్లు కేటాయించాల్సి ఉంది. దిగువసభలో అధికారపక్షానికి భారీ మెజార్టీఉన్నా రాజ్యసభలో ఈ బిల్లు ఆమోదం పైనే సంశయం వెలువడుతోంది. భారతీయ రిజర్వు బ్యాంకు ఆరు లక్షల కోట్ల రూపా యలను బ్యాంకింగ్‌ వ్యవస్థలోనికి నోట్ల రద్దు ద్వారా జొప్పించ గలిగింది. ఫిబ్రవరిలో ఆర్థిక మంత్రి జైట్లీ ప్రవేశ పెట్టిన బడ్జెట్‌లో మొత్తం వ్యయ విభాగంలో 19.78 లక్షల కోట్లుగా నిర్ణయించారు. అంతకుముందు సంవ త్సరంతో పోలిస్తే 11.6శాతం అధికంగా ఉంది. ఈఏడాది తన కొత్తబడ్జెట్‌ను వచ్చే ఏడాది ఫిబ్రవరి మొదటివారంలోనే ప్రారంభిస్తారని అంచనా.